
ג. א. נ. ,

	הנדון:	אישור עריכת ביטוח חבות מעבידים, אחריות כלפי צד שלישי,
		ביטוח רכוש וביטוח אבדן תוצאתי 

הננו מאשרים בזאת, כי ערכנו את הביטוחים המפורטים להלן בקשר עם הסכם השכירות שבנדון על שם ____________________ בע"מ (להלן: "השוכרת") בגין הנכס אשר נשכר על ידי השוכרת ברחוב____________________ (להלן: "המושכר"), וזאת לתקופה המתחילה ביום ____/____/____ ועד יום ____/____/____(להלן: "תקופת הביטוח").

1.	פוליסה מס' ...........................	
ביטוח אש מורחב המבטח, במלוא ערכם, אבדן או נזק לתכולת ו/או לתוספות ושיפורים שהוספו למושכר ו/או לרכוש על ידי השוכרת ו/או מי מטעמה מכל מין וסוג בבעלות השוכרת ו/או באחריותה הנמצא במושכר ו/או בקרבתו (מבלי לגרוע מכלליות האמור, לרבות ריהוט, ציוד, מתקנים ומלאים מכל מין וסוג שהוא), כנגד הסיכונים של אש, עשן, ברק, התפוצצות, סערה, סופה, שיטפון, , נזקי נוזלים והתבקעות צינורות, פגיעה על ידי כלי רכב ו/או כלי הרמה, פגיעה על ידי כלי טיס, בום על קולי, פרעות שביתות, נזק בזדון ופריצה. הביטוח כאמור כולל סעיף מפורש בדבר ויתור על זכות תחלוף כלפי המשכירה ו/או כלפי חברת הניהול וכן כלפי שוכרים אחרים, דיירים ובעלי זכויות אחרים במבנה (אם בביטוחיהם נכלל סעיף מקביל בדבר ויתור על זכות תחלוף כלפי השוכרת), ובלבד שהויתור על זכות תחלוף כאמור לא יחול לטובת אדם שגרם לנזק בזדון.
2.	ביטוח צד שלישי (פוליסה מס' ...........................)	
ביטוח אחריות כלפי צד ג' המבטח את חבות השוכרת, על פי כל דין בגין אבדן, פגיעה או נזק לגופו ו/או רכושו של כל אדם  ו/או כל גוף שהוא לרבות המשכירה ו/או חברת הניהול, בגבול אחריות בסך 4,000,000 ₪ למקרה ביטוח אחד ובמצטבר במשך תקופת ביטוח שנתית אחת. הביטוח  אינו כפוף לכל הגבלה בדבר: אש, התפוצצות, בהלה, כלי הרמה, פריקה וטעינה, חבות בגין וכלפי קבלנים וקבלני משנה, מתקנים סניטריים פגומים, הרעלה, כל דבר מזיק במאכל או משקה, ביצוע תוספות ושיפורים במושכר, שביתה והשבתה וכן תביעות תחלוף מצד המוסד לביטוח לאומי. הביטוח כאמור מורחב לשפות את המשכירה ו/או את חברת הניהול בגין אחריותן למעשי ו/או מחדלי השוכרת, זאת בכפוף לסעיף אחריות צולבת לפיו כאילו נערך הביטוח בנפרד עבור כל אחד מיחידי המבוטח.
3.	ביטוח חבות מעבידים (פוליסה מס' ...........................)	
ביטוח אחריות מעבידים עפ"י פקודת הנזיקין [נוסח חדש] ו/או עפ"י חוק האחריות למוצרים פגומים, התש"ם-1980 בגין חבות השוכרת כלפי עובדיה בגבול אחריות בסך של 20,000,000 ₪ לתובע, למקרה ולתקופת ביטוח שנתית, כאשר הביטוח  אינו כולל כל הגבלה בדבר ביצוע תוספות ושיפורים במושכר, פיתיונות ורעלים, קבלנים, קבלני משנה ועובדיהם, במידה ויחשבו עובדי המבוטח. הביטוח מורחב לשפות את המשכירה ו/או את חברת הניהול היה ונטען, לעניין קרות תאונת עבודה ו/או מחלה מקצועית כלשהי, כי הן נושאות בחובות מעביד כלפי מי מעובדי השוכרת.
4.	אובדן תוצאתי פוליסה מס' ...........................	
ביטוח אבדן תוצאתי (למעט דמי שכירות או דמי ניהול למשכירה או לחברת הניהול)  בשל נזק שנגרם לתכולת המושכר ו/או למושכר ו/או למבנה בו נמצא המושכר, עקב הסיכונים האמורים בסעיף 1 לעיל, לתקופת שיפוי שלא תפחת מ- 12 חודשים. הביטוח יורחב לכסות נזקים תוצאתיים שנגרמו עקב מניעת גישה. הביטוח כולל סעיף בדבר ויתור המבטח על זכות תחלוף כלפי המשכירה ו/או כלפי חברת הניהול, ו/או כלפי השוכרים ו/או הדיירים האחרים הביטוח ובעלי זכויות אחרים במבנה, (אם בביטוחיהם נכלל סעיף מקביל דבר ויתור על זכות תחלוף כלפי השוכרת), ובלבד שהויתור על זכות תחלוף כאמור לא יחול לטובת אדם שגרם לנזק בזדון.
5.	כללי
5.1	השוכרת לבדה אחראית לתשלום הפרמיות וההשתתפויות העצמיות הנקובות בפוליסות הביטוח המפורטות לעיל.
5.2	בביטוחים המפורטים לעיל (להלן: "הביטוחים") מצוין במפורש כי ביטוחים אלו קודמים לכל ביטוח הנערך ע"י המשכירה ו/או חברת הניהול ואנו מוותרים על כל זכות המוקנית לנו על פי סעיף 59 לחוק חוזה ביטוח התשמ"א 1981  לשיתוף ביטוחי המשכירה ו/או חברת הניהול.
5.3	אנו מאשרים, כי הביטוחים לא יבוטלו ולא יצומצמו במשך תקופת הביטוח מבלי שניתנה לכם הודעה על כך בדואר רשום, 30 יום מראש.
5.4	תנאי הפוליסות הנערכות על פי אישור זה, לא יפחתו מהנוסח הידוע כביט 2011 או כל נוסח אחר שיחליף אותם במועד עריכת הביטוחים.


בכפוף לתנאים ולהסתייגויות של הפוליסות המקוריות עד כמה שלא שונו במפורש ע"פ האמור לעיל.



	____________________	____________________
	חותמת המבטח	תאריך



	____________________	____________________

שם החותם	תפקיד החותם                                 


